Horoscopul lui Dom' Profesor – 8 martie 2024. Despre Ziua Internațională a Femeii
- Radu Stefanescu
- 7 martie 2024, 21:30
Astăzi, concentrarea ta mentală poate fi sursa creativității tale. Nu ezita s-o pui în practică! Ai încredere, mergi înainte și profită de fiecare oportunitate care se ivește pentru a-ți evidenția potențialul creator.
8 martie
Horoscopul lui Dom' Profesor. Pe 8 martie s-au născut Otto Hahn, Anselm Kiefer, Ruggiero Leoncavallo, Cyd Charisse, George Coleman, Emanuel Elenescu, Gina Patrichi, Radu Tudoran, Cornel Medrea, Constantin Crăciun, Radu Ciobanu, Horia Patapievici.
În calendarul creştin-ortodox sunt Sfinţii Teofilact şi Pavel din Plusiada.
La începutul timpului, a istoriei scrise, anul începea cu luna martie, iar pe 1 martie cădea echinocțilul de primăvară. A trecut vremea și în calendarul iulian, pe 8 martie era echinocţiul de primăvară: "s-a găsit cu cale ca Dumnezeu a făcut lumea către echinocţiul de primăvară, care cade în martie, pe 8 sau 10 ale lunii" - (Ispirescu, din Antoaneta Olteanu, CPR, 2001, pagina 140). Acum, în calendarul gregorian, echinocțiul este pe 20 martie. Ceva nu este în regulă… am simțământul acesta, contrazis de toate dovezile științifice.
În seara aceasta încep, în "Kalendar", sărbătorile aerului, ale primăverii. Seara, noaptea, la ţară, se fac focuri cu uscături, după ce se face curat prin curte, şi se afumă aerul, ba copiii mai sar peste flăcări, "descântând", rostind vechi versuri, formule ale magiei domestice ţărăneşti, de protecţie. În cazul acesta strict, contra insectelor dăunătoare! (Antoaneta Olteanu)
"8 martie - Ziua Internaţională a Femeii" a fost stabilită de ideologia de stânga, la un fel de congres internaţional feminin, în 1910, la Copenhaga, în deschiderea celei de a II-a Internaţionale Socialiste. Data de 8 martie a fost stabilită în 1914, se pare, pentru că a căzut într-o duminică. Trotsky arată că demonstraţia femeilor de ziua lor internaţională a declanşat revoluţia din 1917 la Sankt Petersburg. Lenin stabileşte ca data de 8 martie să fie "Ziua Internaţională a Femeii", iar din 1965, în URSS a devenit zi nelucrătoare, sărbătoare de stat, oficială. Sursa: RADOR.
Ziua Internaţională a Femeii, zi a femeii care ar trebui să fie în fiecare zi, pentru că după cum observa Robert McNamara : "...sistemele politice care promovează femeile, tinerii şi minorităţile în regim de campania, sunt, evident, discriminatorii. În Statele Unite trebuie să promovăm oameni competenţi, onorabili şi dedicaţi fără deosebire de sex, rasă sau convingeri religioase. Dacă promovăm femeile, pentru că sunt femei, pe tineri, pentru că sunt tineri şi, de exemplu, pe mexicani pentru că sunt mexicani, negăm chiar fundamentele modului de viaţă american. Trebuie să promovăm OAMENI competenți!".
Cred că v-am mai povestit și altădată. Dar mereu apar noi cititori, numărul lor a crescut. Așa că… scurtă istorie a femeilor.
Femeile au evoluat omul. Fie că primii oameni au fost rămășițele degenerate ale unei civilizații anterioare, sau altceva, creați sau evoluați - femeia făcută din coasta lui Adam, sau altfel - femeile au impus prima organizare umană. Era vorba despre simțul matern, nu de muncă, sau alte invenții sociologice de stânga. Pruncul uman este neputincios, destul de mult timp, trebuie hrănit și apărat, ținut în brațe. În jurul acestor mame tinere și viguroase, cu pruncii în brațe, care urlau cât puteau și dădeau cu picioarele în bărbații care nu erau hotărâți să atace animalele de pradă amenințătoare, s-au creat primele nuclee tribale, spune savantul german Julius Lips.
Brațele femeilor erau ocupate cu pruncii, dar de urlat, zbierau cât puteau. Incet-incet urletele s-au transformat în limbaj, așa bărbații înțelegeau mai ușor dorințele tinerelor mame și ce trebuie să facă pentru interesul general. De aici la matriarhat nu a fost decât un pas. Urmează primă păcăleală a femeilor: religia! În toate religiile din lume femeia are un rol de păcătoasă de serviciu, o statură de categoria a doua.
Grecii aveau o religie casnică, mai soft, exportau în Olimp obiceiurile lor din polis. Cred că în perioada antică femeia a avut un rol bine determinat și se bucura de viață și de multe libertăți. Exista o egalitate de facto, foarte bine punctată la fenicieni, dar și la alte popoare antice, celții, de exemplu. Ea se ocupa de casă, de creșterea copiilor, de proprietăți, deținea de facto toată averea, avea grijă de sclavi și de înrudiri. În Grecia era prezentă în viața polisului, în amfiteatru și la templu. Făcea și primea vizite de la alte femei de același rang.
Nu de puține ori marii tirani ai Atenei își consultau consoartele, aflate în letici, când se hotăra pacea, sau războiul, în agora polisului. La fel, nu puține femei excepționale au hotărât soarta popoarelor pe care le conduceau, reginele: Cleopatra din Egipt, Zenobia din Palmyra și împărăteasa Theodora din Bizanț, de exemplu. Ca să nu o pomenim pe regina Bodiceea, inamica valoroasă a legiunilor romane în Britania. Sau Meda (Dochia, Dakia) noastră, a dacilor.
Situația aceasta a cam durat până la revoluția industrială. Cred că femeile o duceau bine, înainte de revoluția industrială, aveau totul pe mână, toată averea, bărbații munceau, sau se duceau la război.
Revoluția industrială a cerut o enormă cantitate de forță de muncă. Așa că pofticioșii capitaliști au pus ochii pe femei. Ce forță de muncă numeroasă, disponibilă, pe care o s-o plătim mai puțin, nu, pentru că femeia este mai slabă fizic ca bărbatul și după cum spune un best-seller, Biblia, este și păcătoasă!
Zis și făcut, au urmat păcălelile, în șir. Femeile, au fost puse să muncească la greu, să plătească taxe și impozite la stat cu păcăleala iscusită că "sunt egale cu bărbații" dar erau mai prost plătite. In plus, peste serviciu, femeia trebuia să facă copiii, să aibă grijă de ei, de casă, să gătească și să facă curățenie, ba să mai aibă grijă și de părinții bătrîni și bolnavi. Mai mult, s-a acordat dreptul de vot, pentru că femeile sunt mai ușor de manipulat, întotdeauna se tem pentru viitorul copiilor lor. Bună egalitate, bună păcăleală, nu?
Ce păcăleală sinistră, femeile erau mai egale înainte de revoluția industrială, atunci exista o diviziune corectă a muncii pe sexe, a împărțirii răspunderilor în familie. Nebunia gotică a egalității cu orice preț și a politicului corect a dus la prezența femeilor în armată și în alte domenii deloc recomandate pentru o femeie. Unde femeile pot să fie ucise, nu să facă copii și să se bucure de ei. Această negare permanentă a diferențelor dintre sexe are doar un singur scop: obținerea de profit! Restul, este păcăleală!
Derapajul sexist cu #metoo a avut și o latură care nu a fost facută public. Femeile tinere și frumoase NU au mai fost avansate pe posturi care vin în contact direct cu CEO, sau alți decidenți importanți. De ce să se lege la cap degeaba, au gândit conducătorii, așa că au angajat pe post de secretare, asistente etc doamne foarte capabile dar... bunicuțe. Se pare că acest lucru a însemnat, pentru multe corporații, o îmbunătățire vizibilă a activității.
Astăzi o pomenim pe Cyd Charisse, preferata mea în filmele musical (în fotografia din titlu împreună cu Fred Astaire). Cât de multă bucurie a adus lumii cu dansul și zâmbetul ei! Am de unde alege, a jucat în peste 50 de filme, în seara acesta dansez cu Cyd Charisse! O învingătoare, la cinci ani a făcut polio, dar a trecut peste tot, peste durere și neputință și a devenit cea mai frumoasă și mai bună dansatoare din lume! Am pomenit, de Ziua Femeii, despre o femeie excepțională (urăsc termenul femei puternice, ce prostie, parcă ar fi să ducă sacoșele la piață) dar câte exemple nu mai sunt în istorie și acum, aici, lângă noi.
De exemplu, în istoria noastră, Regina Maria. Acum, gata - dansez cu Cyd Charisse, că mă apucă mâine, oricum, este, în definitiv, o altă zi!
Horoscopul lui Dom' Profesor – 8 martie 2024
BERBEC Această zi este foarte tulbure, cu evenimente neprevăzute și schimbări la nivel profesional și social. Primești surprize plăcute și altele nu atât de bune... Ai nevoie de schimbare și viața te obligă să iei un alt drum. Dar, eşti bine dispus şi acest lucru îţi atrage bunăvoinţa celor din jur şi a unor persoane importante din viaţa ta. În a doua parte a zilei, o veste, sau, o întâlnire, care îţi face plăcere. Viaţa este o continuă succesiune de imagini şi iluzii...
TAUR Atenție la cutremure sentimentale și diferite coliziuni sociale. Faceți față problemelor cu sinceritate dacă doriți cu adevărat să găsiți o soluție pe cale amiabilă. Perioada actuală se dovedește propice stabilirii unui dialog constructiv și încercării de a înțelege nemulțumirile celuilalt. Dacă ați redus costurile cu utilitățile în ultima vreme, trebuie să vă mai rămână niște bani pentru petrecere a timpului liber, pentru distracție și cultură. Mintea ta se poate relaxa, totul merge asa cum ai planificat, situatia ta financiara se stabilizeaza încet, dar sigur.
GEMENI Se evidențiază sectorul relațional, în curând vor apărea oportunități. Dacă ai avut un proiect artistic în vedere, în adâncul minții tale, așteaptă-te la ceva nou din acea parte. Ar putea vedea lumina zilei mai devreme decât se aștepta. Veşti bune. Se întâmplă lucruri, care te avantajează pe termen lung. Nu este o zi în care să faci schimbări esenţiale, pe niciun plan. Seara este mai bine să stai acasă, evită drumurile.
RAC Astăzi evită incidentele domestice şi nu supralicita în discutiile cu anturajul, la serviciu, sau cu familia, dacă eşti înţelept şi stai acasă în acestă seară de vineri, convenţional atribuită cumpărăturilor săptămânale, cinelor sofisticate şi filmelor horror. Uneori te gândești puțin prea mult. Cu toate acestea, ai toate atuurile în mână pentru a vă atinge obiectivul. Dacă trebuie să căutați un parteneriat, nu ezitați să apelați la vechii prieteni. Poți fi auzit.
LEU Norocul îți zâmbește! Așa că, de îndată ce apare o bună oportunitate de schimbare sau dezvoltare, mergi către ea, nu aștepta! Nu profitați rapid de oportunități? Nu veni să te plângi! Este o zi bună pentru a vă ridica calitatea vieții, rămânând realiști. Te gândești la viitorul tău și ești capabil să dezvolți strategii excelente pentru a-ți atinge obiectivele. Este o zi bună să te faci indispensabil în familie.
FECIOARĂ Schimburile tale devin mai puțin frecvente, te regăsești mai mult în rolul de observator, uneori de eminență cenușie pentru că discreția și seriozitatea ta îți pot câștiga favoruri și confidențe. Lucrezi discret, dar voluntar, pentru a-ți crește confortul și siguranța vieții. Realizezi că întreaga ta existenţă este un laborator de experienţe. Încercate de tine, pe tine! Viaţa îţi pare ca o formulă complicată, dar astăzi afli că descoperirile mari sunt simple!
BALANŢĂ Reflecțiile constructive înlocuiesc relațiile umane pentru a vă nuanța și mai mult diferitele activități. Beneficiezi de spiritul antreprenorial și de generozitatea care domnește în domeniul tău de activitate, și vei putea câștiga puncte dacă îți exprimi admirația și stima, oamenii sunt foarte sensibili la asta. Este o zi frumoasă pentru șefi și lideri, puțin mai dificilă pentru cei care nu dețin nicio putere și riscă să se găsească sub stăpânirea unei autorități rigide și dictatoriale. Apără-ți valorile!
SCORPION Evitați ca stresul și lipsa de odihnă să vă încurajeze să faceți greșeli și să vă reducă capacitatea productivă. Relația ta cu anumite persoane sau afaceri îți poate aduce o oportunitate de afaceri care poate fi începutul unei noi asociații financiare. Dacă cei dragi se bazează pe tine pentru a organiza ziua de astăzi, dar nu ești de acord cu ei cu privire la activitățile pe care și le-au planificat, să fie totul ușor, fără să te superi. Să faci față programelor tuturor nu este atât de ușor.
SĂGETĂTOR O mică aventură de o noapte, sau nu, ți-ar putea trece prin minte. Sunteți de acord să vă lăsați purtat de evenimente, fără să încercați prea mult să înțelegeți. Timpul este aliatul tău. Sunt mai multe "locuri strâmte", unele activităţi aflate pe "drumul critic". Azi trebuie să ocoleşti cu abilitatea şi diplomaţie subiectele tabu de la serviciu, cu prietenii, sau, de acasă. Astăzi ai perioadă bună în afirmarea personală.
CAPRICORN Micile supărări îți fac cearcăne, ai probleme în a găsi un zâmbet. Din fericire, te intalnesti cu unul dintre prietenii tai care iti ofera o seara intr-un restaurant cochet, sau ceva asemănător. Sari pe ocazie și uiți de grijile tale. Latura ta bună și optimistă te împinge să participi activ la viața socială. Nu ești doar un spectator, tot ceea ce te motivează are legătură cu ceilalți și cu ceea ce poți face pentru a fi util.
VĂRSĂTOR Știi să-ți asculți colegii și oamenii îți caută compania. Dai sfaturi înțelepte pentru că vezi imediat unde sunt problemele. De asemenea, știi să lupți atunci când este necesar, iar energia ta este contagioasă. Le aduci multe altora, dar parcă îi ignori. Un sentiment de libertate te stăpânește brusc. Evitați să luați decizii mari astăzi. În tine se manifestă o seninătate odihnitoare, care îți va permite să-ți reîncarci bateriile, ai nevoie de ea, nu o respinge.
PEŞTI Astăzi, concentrarea ta mentală poate fi sursa creativității tale. Nu ezita s-o pui în practică! Ai încredere, mergi înainte și profită de fiecare oportunitate care se ivește pentru a-ți evidenția potențialul creator. Și a-ți încerca norocul. Ești într-o formă excelentă și îți petreci ziua în deplină posesie a facultăților tale! Iubirile tale sunt în centrul atenției și întâlnirile sunt în program. O zi de trăit cu poftă, fără să stai pe gânduri.